శ్వేత హిమ సొబగుల కులుకులతో హైమాస్ లైట్ల నిషా నగరం సాంకేతిక అల్లసాని మనునాయిక నవ ‘వరూధిని’లా మెరుస్తుంటది. మెరిసే నల్లంచు తారుచీరను కట్టి కార్బన్ మల్లెలను తల్లో తురుముకొని క్రీగంటి ఓర చూపులతో పల్లె ప్రవరాఖ్యులను మోహిస్తుంటది. ముస్సోలినీ సామ్రాజ్య విస్తరణలా సంక్షేమ కేంద్రం లేని వృత్తమై మట్టి తల్లి మధుర మృదు గుండెలపై కార్పొరేట్ ‘సెజ్ గద్దై’ విహరిస్తుంటది. ఊరించే నగర విప్రలంబ విరహ చేష్టలకు ఉపాధి పాదలేపనం పూసుకొని తన్ను గాఢంగా వలచిన వూరుని విడ్చి నగరంపై ఆబగా ఆశగా వాలుతుంటరు. సంకోచ వ్యాకోచాల ఊపిరితిత్తుల్ని ప్లాస్టిక్ పరమాణువులతో చుట్టేసిన ఉచ్ఛ్వాస నిశ్వాసలసలే లేని నిర్జీవ సోయగాల ‘స్కెల్టన్’ ఈ నగరం. కిరణజన్య సంయోగక్రియనెప్పుడో మరచిన కార్బన్ మోనాక్సైడ్ మొక్క నగరం. పరిమళ శూన్య నడి నిశీ ఉత్ఫుల్లం రాగ రిక్త కాంక్రీట్ నభ హర్మ్యం నగరం నగరం... కుంభాకార కుటిల మాయా దర్పణం. పల్లెటూరు...హరితధర్మ మట్టి పుటాకార దర్పణం.
shwetha hima sobagula kulukulatho haimas laitla nisha nagaram saanketika allasani manunayika nava ‘varudhini’laa merustuntadi. merise nallanchu taarucheeranu katti carban mallelanu tallo turumukoni kreeganti ora chuupulathoo palle pravaraakhyulanu mohistuntadi. mussolini samrajya vistaranalaa sankshema kendram laeni vruttamai matti talli madhura mrudu gundelapai carporate ‘sej gaddai’ viharistuntadi. oorinche nagara vipralamba viraha cheshtalaku upaadhi paadalepanam poosukoni tannu gaadamgaa valachina vooruni vidchi nagarampai aabagaa aasagaa vaalutuntaru. sankocha vyaakochaala oopiritittulni plastic paramaanuvulatoe chuttesina uchchwasa nishwaasalasale laeni nirjeeva soyagala ‘scalton’ ee nagaram. kiranajanya samyogakriyaneppudo marachina carban monaxide mokka nagaram. parimala shoonya nadi nishee utfullam raaga rikta concreate nabha harmyam nagaram nagaram... kumbhakara kutila maya darpanam. palleturu...haritadharma matti putakara darpanam.